**Ministru kabineta noteikumu projekta “Noteikumi par reģionālās attīstības atbalstu Latvijas Republikā līdz 2027. gadam” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Nav attiecināms. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Eiropas Komisija 2021.gada 19.aprīlī pieņēma *Reģionālā valsts atbalsta pamatnostādnes* (publicēts ES Oficiālajā Vēstnesī C 153/1, 29.04.2021) (turpmāk – Pamatnostādnes) un šo Pamatnostādņu 189.punkts nosaka pēc šo pamatnostādņu publicēšanas Eiropas Savienības Oficiālajā Vēstnesī katrai dalībvalstij jāpaziņo Eiropas Komisijai viena reģionālā atbalsta karte, kas piemērojama no 2022. gada 1. janvāra līdz 2027. gada 31. decembrim.Reģionālā atbalsta kartes izstrādāšanu paredz arī Komercdarbības atbalsta kontroles likuma 12.panta 3.punkts.  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Patreiz spēkā esošo Reģionālā atbalsta pamatnostādņu 2014.–2020. gadam (publicēts Oficiālajā Vēstnesī C 209/1, 23.07.2013) darbība ir pagarināta līdz 2021.gada 31.decembrim. Dalībvalsts līmenī konkrētās Latvijas teritorijas, kurās komercsabiedrībām var piešķirt reģionālās attīstības atbalstu ir noteiktas Ministru kabineta 2014.gada 16.decembra noteikumos Nr. 786 „Noteikumi par reģionālās attīstības atbalstu Latvijas Republikā līdz 2021. gadam”, kuri attiecīgi ir spēkā līdz 2021.gada 31.decembrim. Līdz ar to ir nepieciešams izstrādāt jaunu normatīvo aktu dalībvalsts līmenī, kas atbilstu Pamatnostādnēs 189.punktā paredzētajam un ļautu 2022.-2027.gadā piešķirt valsts atbalstu programmām un projektiem, kas paredzēti reģionālajai attīstībai.Saskaņā ar Pamatnostādnēm visā Latvijas teritorijā maksimāli piemērojamā reģionālā atbalsta intensitāte (bāzes intensitāte) līdz 2027.gadam būs 30 %, kas izriet no Pamatnostādņu 179.punkta 3) apakšpunkta, kas nosaka, ka lielo uzņēmumu atbalsta intensitāte “a” apgabalos nedrīkst pārsniegt 30 % NUTS 2. līmeņa reģionos, kuru iekšzemes kopprodukts (IKP) uz vienu iedzīvotāju pārsniedz 65 % no ES27 vidējā rādītāja. Plānošanas periodā 2014. – 2020.gadam Latvija atbilda atbalsta līmenim, kas paredzēts reģioniem, kuru iekšzemes kopprodukts (IKP) uz vienu iedzīvotāju ir no 45 % līdz 60 % no ES27 vidējā rādītāja. Līdz ar to paaugstinoties attīstības līmenim valsts atbalsta līmenis samazinās. Atbilstoši Pamatnostādnēm atbalsta intensitāti var palielināt:1. maksimāli par 20 % mazajiem uzņēmumiem un par 10 % vidējiem uzņēmumiem;
2. noteiktās atbalsta maksimālās intensitātes var palielināt par 10 % NUTS 3. līmeņa reģionos, kuros 2009.–2018. gada periodā iedzīvotāju skaits saruka vairāk kā par 10 %;
3. atbalsta maksimālās intensitātes, kas noteiktas Pamatnostādņu 7.4.1. apakšiedaļā *Atbalsta maksimālās intensitātes “a” apgabalos*, var palielināt par 10 % teritorijām, kas ir tiesīgas saņemt atbalstu no Taisnīgas pārkārtošanās fonda (turpmāk – TPF), pamatojoties uz dalībvalsts Taisnīgas pārkārtošanās teritoriālo plānu, kuru apstiprinājusi Eiropas Komisija.

Paredzētos atbalsta intensitātes palielinājumus drīkst summēt. Piemēram, projekta iesniedzējs ir vidējais uzņēmums, kura projektu ir paredzēts īstenot Vidzemes reģionā saskaņā ar Taisnīgas pārkārtošanās teritoriālo plānu, attiecīgi finansējot no TPF, tad kopējā atbalsta intensitāte būs 60 %, kas veidojas no 30 % bāzes intensitātes + 10 % palielinājuma vidējam uzņēmumam + 10 % palielinājuma reģionā, kur samazinājies iedzīvotāju skaits, + 10 % palielinājuma Taisnīgas pārkārtošanās teritoriālā plāna ietvaros.Noteikumu projekts paredz, ka Kurzemes (LV003), Zemgales (LV009), Vidzemes (LV008) un Latgales (LV005) reģionam atbalsta intensitāti varēs palielināt par 10 % bruto subsīdijas ekvivalenta kā reģioniem ar sarūkošu iedzīvotāju skaitu, jo 2018.gadā iedzīvotāju blīvums salīdzinot ar 2009.gadu ir attiecīgi samazinājies Kurzemes reģionā par 16,28 %, Zemgales reģionā par 14,17 %, Vidzemes reģionā par 16,67 % un Latgales reģionā par 18,70 %.Rīgai kā visattīstītākajam reģionam paredzēta Latvijas Republikas teritorijā maksimāli pieļaujamā atbalsta intensitāte līdz 30 % bruto subsīdijas ekvivalenta, jo palielinātas atbalsta intensitātes piemērošana Rīgai būtu pretrunā gan ar nacionālajām reģionālās attīstības nostādnēm, kas paredz vairāk attīstīt Latvijas reģionus un nodrošināt šo reģionu attīstību pretstatā hipertrofētajām Rīgas un Pierīgas teritorijām, gan Kohēzijas politiku, kuras uzdevums ir mazināt atšķirības starp dažādiem reģioniem un mazattīstīto reģionu atpalicību. Pamatnostādņu I pielikums *Reģionālā atbalsta tvērums pa dalībvalstīm 2022.–2027. gadā* klasificē Vidzemi kā mazapdzīvotu apgabalu, kas pieļauj darbības atbalsta sniegšanu šādā apgabalā,ja tas novērš vai mazina apdzīvotības sarukšanu mazapdzīvotos apgabalos. VienlaikusVidzemeir arī reģions ar sarūkošu iedzīvotāju skaitu, kas pieļauj iespēju palielināt atbalsta intensitāti Vidzemes reģionā par 10 %.Noteikumu projekts paredz, ka Latvijas Republikas teritorijās, kas ir tiesīgas saņemt TPF atbalstu saskaņā ar Eiropas Komisijas Latvijas Republikai apstiprināto Taisnīgas pārkārtošanās teritoriālo plānu, atbalsta intensitāte varēs tikt palielināta par 10 % bruto subsīdijas ekvivalenta. Tas nozīmē, ka minēto 10 % atbalsta intensitātes palielinājumu varēs saņemt tie projekti, kuri tiks iesniegti un atbalstīti saskaņā ar Taisnīgas pārkārtošanās teritoriālo plānu un finansēti attiecīgi no TPF līdzekļiem, ņemot vērā, ka minētās teritorijas saskaņā ar Līguma par Eiropas Savienības darbību 107. panta 3.punkta a) apakšpunktu atrodas atbalstāmajos apgabalos.Noteikumu projekts paredz arī kārtību, kādā tiek koriģēta reģionālās attīstības atbalsta intensitāte lielajiem ieguldījumu projektiem, t.i. projektiem, kuri pārsniedz 50 milj. *euro*. Lielajiem ieguldījumu projektiem atbalsta palielinājuma intensitātes var piemērot. Vienīgais izņēmums ir, ka lielajiem ieguldījumu projektiem nepiemēro atbalsta palielinājuma intensitāti, kas paredzēta mazajiem un vidējiem uzņēmumiem. |
| 3. | Projekta izstrādē iesaistītās institūcijas un publiskas personas kapitālsabiedrības | Vides aizsardzības un reģionālās attīstības ministrija (turpmāk – VARAM). |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekts radīs netiešu ietekmi uz komersantiem, kuri atbilstoši atbalsta programmām varēs saņemt reģionālās attīstības atbalstu. |
| 2. | Tiesiskā regulējuma ietekme uz tautsaimniecību un administratīvo slogu | Projekta tiesiskais regulējums nemaina tiesības un pienākumus, kā arī veicamās darbības. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Noteikumu projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu**  |
| Noteikumu projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Projekts šo jomu neskar. |
| 2. | Citas starptautiskās saistības | Projekts šo jomu neskar. |
| 3. | Cita informācija | **Ar noteikumu projektu tiks ieviesti Reģionālā atbalsta pamatnostādņu (publicētas ES Oficiālajā Vēstnesī C** 153/1,  **29.04.2021) nosacījumi, tajā skaitā pamatnostādņu 189., 179.3), 186., 187., 188. un 19.(3)** punkts tiks atbilstoši ieviests ar noteikumu 2., 3., 4., 5., 6., 7. un 8. punktu.Latvijas pienākums pēc noteikumu apstiprināšanas Ministru kabinetā ir nekavējoties iesniegt paziņojumu Eiropas Komisijā par reģionālā atbalsta karti Latvijas teritorijā 2022.-2027.gadā. Noteikumi par reģionālās attīstības atbalstu Latvijas Republikā līdz 2027.gadam stājas spēkā 2022.gada 1.janvārī, ar nosacījumu, ka uz šo brīdi ir saņemts Eiropas Komisijas pozitīvs lēmums par Latvijas Republikas reģionālā atbalsta karti 2022.-2027.gadam. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Noteikumu projekta izstrādē nebija nepieciešams iesaistīt kādas konkrētas sabiedrības mērķgrupas, jo noteikumu projekts ir vērsts uz valsts pārvaldi – konkrētu valsts atbalsta programmu izstrādātājiem (piem., VARAM, Ekonomikas ministriju vai Satiksmes ministriju), ja tās plāno piešķirt reģionālo atbalstu (izstrādāt attiecīgos MK noteikumu projektus). Noteikumu projekts paredz ieviest Pamatnostādņu normas, kas nevar tikt grozītas vai modificētas. Turklāt, izstrādājot Pamatnostādnes, Eiropas Komisija jau ir nodrošinājusi sabiedrisko apspriešanu. Valsts pārvaldes institūcijas, kuras noteikumu projekts tieši skar, bija savlaicīgi informētas par Pamatnostādņu apstiprināšanu un publicēšanu, kā arī par to, ka VARAM izstrādās Ministru kabineta noteikumus par reģionālās attīstības atbalstu Latvijas Republikā līdz 2027.gadam.Pašvaldības un komersanti semināros un lietišķajās sanāksmēs tika informēti, ka no 2022.gada 1.janvāra būs jaunas reģionālā valsts atbalsta likmes un standartlikme būs 30% no attiecināmajām izmaksām. |
| 2. | Sabiedrības līdzdalība projekta izstrādē | Noteikumu projekts šo jomu neskar.  |
| 3. | Sabiedrības līdzdalības rezultāti | Noteikumu projekts šo jomu neskar.  |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | VARAM, Ekonomikas ministrija un Satiksmes ministrija. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekta īstenošana tiks veikta esošo cilvēkresursu ietvaros. Saistībā ar noteikumu projekta izpildi nebūs nepieciešams veidot jaunas institūcijas vai likvidēt, reorganizēt esošās. |
| 3. | Cita informācija | Nav. |

Vides aizsardzības un reģionālās attīstības ministrs A. T. Plešs

O.Zālīte-Vīlipa, 66016775

olita.zalite-vilipa@varam.gov.lv